vanden onderhalfhondert pets erflijc ende vanden ondhalfhondert
peters lijftochten die hen de voirs roeloff roelofs metten voirs
tractate gelooft hadde ghecontenteert en te vollen te vreder gestelt
sijn soe saen zij vesticheit vand voirs roelofve vand voirs ptien
van erve en lijfpensien hebben die de selve roeloff sculdich sall
zijn te doen ter manissen sijnder voirs kinden Ende want boven
desen den voirscr willem zijnen wijve en huen sone noch comen en
gebreken de some van vijfhondert peters eens die de voirs roeloff
roelofs noch onderhout om aengeleeght te wordden nae begrijp
vanden voirs kattate Soe es vurwerde dat die aengeleeght sullen
wordden na begrijp vanden selven tractate oft anders bij consente
van ptien bynnen eender maent nae dat de selve roeloff dair
toe sal wordden vermaent sonder dat de selve roeloff mids dien
onderhouden enighe comer sal moeten gheven Ende hier mede
sullen ghedoet en te nyeute sijn alsulken cedullen als voire
tusschen de voirs ptien gemaect en beseghelt zijn En nochtan
sal in machte en vurweerden bliven allet ghene der tractaet
voirg begrepen heeft alsoe vre alst in desen bij expresse met
vandert en is hebben voirt de voirscr ptien met malckanden
gherekent van allen vloopen renten van erve en van lijfpensien
tot heden vschenen en van dat vallen sal totten daghe dat de
naest vallende rente vanden voirs hen vander meren vallen ende
voschinen sal en dien dach incluys dair de voirs roeloff roelofs
den voirs wellem sculdich blijft hondert derthien rins gulden
te twintich stuvs tstuck en vier stuvs neghenen tseventich pets
te achthien stuvs tstuck en drie stuvs ende veertich rijders te
seventwintich stuvers tstuck dair teghen de selve roeloff te
zijnen proffijte trecken al des vand voirs bewijsden goeden ende
renten vallen sal totten daghe lest voirg Behoudelijck dat
de voirs willem tsijnen proffijte boven des voirs is alleen volgen
sullen die sesthien peeters die de huerlinck vand beempde
des voirs roelofs te haeght van sinte mertensmesse lestleden
sculdich es en om dair toe te comen sal hem de voirs roeloff